Document ID: 32005D0059

KOMISSION PÄÄTÖS,
tehty 26 päivänä tammikuuta 2005,
suunnitelmien hyväksymisestä klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi Slovakiassa
(tiedoksiannettu numerolla K(2005) 127)
(Ainoastaan slovakinkielinen teksti on todistusvoimainen)
(ETA:n kannalta merkityksellinen teksti)
(2005/59/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan toisen alakohdan ja 20 artiklan 2 kohdan,
sekä katsoo seuraavaa:
(1)
Vuonna 2004 klassista sikaruttoa esiintyi luonnonvaraisten sikojen populaatiossa tietyillä Slovakian alueilla. Vastauksena klassisen sikaruton tautitapauksiin komissio hyväksyi päätökset 2004/375/EY (2), 2004/625/EY (3) ja 2004/831/EY (4), joilla muutetaan komission 18 päivänä heinäkuuta 2003 tekemää päätöstä 2003/526/EY (5), joka koskee klassisen sikaruton vastaisia suojatoimenpiteitä joissakin taudin torjumiseksi lisätoimenpiteitä vahvistaneissa jäsenvaltioissa.
(2)
Slovakia otti käyttöön tehokkaan ohjelman klassisen sikaruton valvomiseksi luonnonvaraisissa sioissa koko maassa ja erityisesti tartunta-alueilla. Ohjelma on edelleen käynnissä.
(3)
Vastaavasti Slovakia on nyt toimittanut hyväksyntää varten suunnitelman klassisen sikaruton hävittämiseksi luonnonvaraisista sioista seuraavissa eläinlääkintä- ja elintarvikealan hallintopiireissä: Trnava (Piešťanyn, Hlohovecin ja Trnavan piirit), Levice (Levicen piiri), Nitra (Nitran ja Zlaté Moravcen piirit), Topoľčany (Topoľčanyn piiri), Nové Mesto nad Váhom (Nové Mesto nad Váhomin piiri), Trenčín (Trenčínin ja Bánovce nad Bebravoun piirit), Prievidza (Prievidzan ja Partizánsken piirit), Púchov (Púchovin ja Ilavan piirit), Žiar nad Hronom (Žiar nad Hronomin, Žarnovican ja Banská Štiavnican piirit), Zvolen (Zvolenin ja Detvan piirit), Banská Bystrica (Banská Bystrican ja Breznon piirit), Lučenec (Lučenecin ja Poltárin piirit), Krupina ja Veľký Krtíš.
(4)
Lisäksi Slovakia aikoo ottaa käyttöön luonnonvaraisten sikojen rokotukset Trenčínin, Bánovce nad Bebravoun, Prievidzan, Partizánsken, Zvolenin, Krupinan, Detvan, Veľký Krtíšin, Lučenecin ja Poltárin piireissä, mistä syystä se on toimittanut hyväksyntää varten myös hätärokotussuunnitelman.
(5)
Slovakian viranomaiset ovat antaneet luvan käyttää klassista sikaruttoa vastaan elävää heikennettyä rokotetta (C-kanta) syöttirokotteiden muodossa, jotta luonnonvaraisille sioille muodostuisi immuniteetti tätä tautia kohtaan.
(6)
Slovakian esittämät suunnitelmat klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi nimetyillä alueilla on tutkittu, ja niiden on todettu olevan direktiivin 2001/89/EY mukaiset.
(7)
Avoimuuden vuoksi tässä päätöksessä on asianmukaista ilmoittaa maantieteelliset alueet, joilla hävittämis- ja hätärokotussuunnitelmat pannaan täytäntöön.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Slovakian esittämä suunnitelma klassisen sikaruton hävittämiseksi luonnonvaraisista sioista liitteen 1 kohdassa tarkoitetuilla alueilla.
2 artikla
Hyväksytään Slovakian esittämä suunnitelma luonnonvaraisten sikojen hätärokottamiseksi liitteen 2 kohdassa tarkoitetuilla alueilla.
3 artikla
Slovakian on välittömästi toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
4 artikla
Tämä päätös on osoitettu Slovakian tasavallalle.
Tehty Brysselissä 26 päivänä tammikuuta 2005.

Labels: 0
18
20
6